Երիտասարդների մյուս մասը ձեռնամուխ եղավ էկոտուրի հիմնական նպատակին. սկսեցին մաքրել վանքի շրջակայքը կուտակված աղբից: Դրա վերաբերյալ պատրաստվեց նաև լուսանկարչական ուղերձ՝ «Մաքուր պահենք Հառիճավանքի շրջակայքը» վերտառությամբ՝ ուղղված բնակչությանը: Ճանապարհի երկարության և աղբի ցրված լինելու պատճառով հնարավոր է նաև այն չնկատել, սակայն ուշադիր նայելու պարագայում տեսնում ես, որ գոյացած մեծ քանակությամբ աղբը մեծ վնաս է հասցնում բնությանը: Բացի այդ, տհաճ է տեսնել վանական համալիրի շրջակայքը աղբի մեջ, այն դեպքում, երբ մեծ թվով զբոսաշրջիկներ են այցելում։